Նոելիա Կաստիլյո Ռամոս

**Նոելիա Կաստիլյո Ռամոս** ( , ), իսպանացի ակտիվիստ, որը մահացել է էվթանազիայի միջոցով։ 25 տարեկանում նա դարձել է երրորդ երիտասարդը, որ ընթերակայված ինքնասպանության իրավունք է ստացել(ամենաերիտասարդները 22 և 23 տարեկան էին)։ Նրա գործը մեծ հանրային ուշադրություն է ստացել երկամյա դատական վեճի պատճառով։ Որում Կատալոնիայի Բարձրագույն դատարանը (TSJC) ստիպված է եղել միջամտել՝ պաշտպանելու նրա հոր և Իսպանացի փաստաբանների հիմնադրամի կողմից ներկայացված վերաքննիչ բողոքների իրավունքը, որը կասկածի տակ էր դրել նրա օրինական կարողությունը։

## Կենսագրություն
Նոելիա Կաստիլյո Ռամոսը ծնվել է 2000 թվականի նոյեմբերի 14-ին Բարսելոնայում, Կատալոնիա, Իսպանիա ։

Երբ Կաստիլոն 13 տարեկան էր, նրա ծնողները կորցրել են իրենց տունը, և նա տեղափոխվել սոցիալական խնամքի կենտրոն, որտեղ նրա մոտ ախտորոշվել է օբսեսիվ-կոմպուլսիվ և հոգեկան առողջության խանգարում: Նա սոցիալական խնամքի կենտրոնում է եսշղել 2015 թվականի հուլիսից մինչև 2019 թվականի փետրվարը, երբ չափահաս դառնալուց հետո կամավոր հեռացել է:

### Բռնաբարություն
Կաստիլոն պնդում էր, որ իրեն երեք անգամ բռնաբարել են, որ ինքը չի դիմել իրավապահ մարմիններին և, հետևաբար, պաշտոնապես չի հետաքննվել կամ դատարանում չեն հիմնավորվել բռնաբարությունները, առաջին անգամ՝ նախկին զուգընկերոջ, երկրորդ անգամ՝ գիշերային ակումբում երկու տղամարդկանց, իսկ երրորդ անգամ՝ նույնպես գիշերային ակումբում երեք տղամարդկանց խմբի կողմից։

### Ինքնասպանության փորձեր
2022 թվականի հոկտեմբերի 4-ին՝ խմբակային բռնաբարությունից մի քանի օր անց, Նոելիան որոշել է ինքնասպան լինել՝ նետվելով շենքի հինգերորդ հարկի պատշգամբից։ Նա ողջ է մնացել, սակայն անկման հետևանքով կաթվածահար է եղել, ինչը ուղեկցվել է քրոնիկ ֆիզիկական ցավով, նյարդաբանական վնասվածքներով և ծանր հոգեբանական տառապանքներով:

### Դատական վարույթ
2024 թվականին նա պաշտոնապես դատարան է ներկայացրել էվթանազիայի դիմում՝ հղում անելով Իսպանիայի գործող օրենսդրության դրույթներին։ Հիմնական խոչընդոտը նրա հայրն էր, որը պնդել է, որ դստեր հոգեկան վիճակը խանգարում է նրան տեղեկացված որոշում կայացնել:

Իրավական հաստատման առկայությանը չնայած, ընթացակարգը հետաձգվել է 601 օրով՝ երկարատև դատական վեճի պատճառով:

2026 թվականի հունվարի 29-ին Իսպանիայի Սահմանադրական դատարանը մերժել է նրա հոր բողոքը և պաշտպանել աղջկա էվթանազիայի իրավունքը: Դատարանը եզրակացրել է, որ այս դեպքում հիմնարար իրավունքների խախտում տեղի չի ունեցել:

### Մահ
2026 թվականի մարտի 25-ին, իր վերջին հարցազրույցում, Կաստիլոն ասել է, որ չի ուզում տառապել, իր մահանալու որոշումը անձնական է, և նա չէր ուզում, որ ուրիշ մարդիկ խնդրեն էվթանազիայի իրավունք:

2026 թվականի մարտի 26-ին, հինգշաբթի օրը, ժամը 19:00-ից (իսպանական ժամանակով), Կաստիլյոն ենթարկվել է էվթանազիայի Բարսելոնայի Սանտ Պերե դե Ռիբես բժշկական կենտրոնում: Նրա մայրը խնդրել է ներկա լինել սենյակում, բայց Նոելիան նախընտրել է իր վերջին պահերն անցկացնել միայնակ: Նա մահացել է մոտավորապես ժամը 20:00-ին՝ 25 տարեկան հասակում: Գործընթացը ներառում էր դեղամիջոցների ընդունում, որոնք առաջացնում էին խորը հանգստացում և հետագա շնչառական կանգ: Ամբողջ արձանագրությունը մշակված էր այնպես, որ հիվանդը որևէ պահի չզգա որևէ ցավ կամ տառապանք:

## Ծանոթագրություններ

Կատեգորիա:2000 ծնունդներ
Կատեգորիա:2026 մահեր
Կատեգորիա:Բարսելոնա քաղաքում ծնվածներ
Կատեգորիա:Իսպանիայում մահացածներ
Կատեգորիա:Մարտի 26 մահեր
Կատեգորիա:Նոյեմբերի 14 ծնունդներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով